Umhverfisstofnun veitir frest til 12. júní n.k . Í frétt á heimasíðu UST segir : Varðandi málsmeðferð leyfisveitinga um notkun og sleppingar erfðabreyttra lífvera er vísað til laga nr. 18 / 1996 um erfðabreyttar lífverur og rgl . Umhverfisstofnun vill gefa almenningi og hagsmunaaðilum tækifæri til að kynna sér tilgreind áform um útiræktun og að neðan eru birt helstu gögn er verða lögð til grundvallar við ákvörðun um leyfisveitingu að hálfu Umhverfisstofnunar . Haldinn var fundur í Frægarði , fundarsal Landgræðslu Ríkisins í Gunnarsholti , þriðjudaginn 26. maí . Áhugasamir aðilar eru hvattir til að kynna sér gögn sem fylgja að neðan en vert er að geta þess að vegna viðskiptahagsmuna umsækjanda er strikað yfir trúnaðarupplýsingar í umræddum gögnum . Frestur til að skila inn athugasemdum er til 12. júní n.k. og skulu þær berast skriflega til Umhverfisstofnunar Suðurlandsbraut 24 , 108 Reykjavík . Stofnunin hefur þannig brugðist við kröfum úr ýmsum áttum þessa efnis og nú hafa aðilar meðal almennings og stofnana tækifæri til að bregðast við og senda betur unnar athugasemdir . Tíminn hefði samt mátt vera rýmri og ljóst er að UST vill enn halda þeim möguleika að verði af samþykki geti ORF sáð í sumar . Sem er skiljanlegt verði því við komið . Hagsmunir þjóðarinnar ognáttúrunnar hljóta þó á endanum að vega þyngra en hagsmunir einstakra fyrirtækja .